**Haugaland videregående skole** er en offentlig videregående skole i Haugesund. De fleste utdanningsprogrammene er yrkesfaglige, men det er også et studieforberedende utdanningsprogram. Skolen ligger like sørøst for sentrum, over veien fra Vardafjell videregående skole. Haugaland har rundt 850 elever og 170 ansatte, og er med det den største videregående skolen i nord-Rogaland.

Skolen ble opprettet i 1896 som **Haugesund Tekniske Aftenskole**, og har gjennom historien også het **Haugesund Yrkesskoler** før den fikk sitt nåværende navn.[]

Utdanningsprogram
-----------------

Haugaland videregående tilbyr et studieforberedende utdanningsprogram og fem yrkesforberedende program. I tillegg er Haugaland avdeling for alternativ opplæring og er også ansvarlig for videregående opplæring i Haugesund fengsel.

### Studieforberedende

* Kunst, design og arkitektur

### Yrkesforberedende

* Bygg- og anleggsteknikk
* Design og håndverk
* Helse- og oppvekstfag
* Service og samferdsel
* Teknikk og industriell produksjon

Historie
--------

Fra skolens oppstart som Haugesund Tekniske Aftenskole i 1896 og de kommende 25 årene varierte elevtallet fra 20 til 30 per år med både en håndverksavdeling og en handelsavdeling. I 1920 ble handelsavdelingen overført til Haugesund kommunale handelsskole og fem år senere ble skolen lagt ned. I 1930 ble Haugesund Tekniske Aftenskole reetablert med tidligere rektor Jenssen som overlærer. Haugaland yrkesskole ble opprettet i 1936 og de neste 25 årene varierte elevtallet mellom 50 til 65 i året.

Høsten 1962 ble en del av et nytt skoleanlegg på Spannavegen 38 tatt i bruk. Haugesund lærlingskole og Haugaland yrkesskole ble da slått sammen og fikk navnet Haugesund yrkesskole. Det var da 89 elever ved verkstedskolen og 107 elever ved lærlingskolen. Teknisk fagskole ble inkluderet i skolen fra 1968 med 234 elever ved verkstedskolen, 90 ved lærlingskolen og 26 ved tekniske fagskole. Teknisk fagskole ble overført til daværende Haugesund maskinistskole i 1980.

I 1977 fikk skolen navnet Haugaland videregående skole i forbindelse med skolereformen. En større utbygging av skolen var klar i 1983. I tillegg til de mer typiske håndverk- og industrifag som tiltrakk mest menn fikk skolen nå søm- og kjole/draktklasser som nesten utelukkende hadde kvinnelige elever. Det var da 477 elever ved verkstedskolen og 153 ved lærlingskolen. Høsten 1996 overtok skolen bygget i Spannavegen 33, og har siden flyttet noe av undervisningen dit.

Våren 2013 ble det en ny utbygging av skolen, med en totalrenovering av sentralblokken fra 1963. I 2015 åpnet skolen en ny bilhall.

### Rektorer

| Periode | Rektors navn |
| --- | --- |
| 1896–1897 | Børge C. Mosgren |
| 1897–1917 | Severin Malmin |
| 1917–1925 | Eystein Jenssen |
| 1925–1930 | N/A |
| 1930–1936 | Eystein Jenssen |
| 1936–1951 | Aasmund M. Christiansen |
| 1951–1958 | Hjørleif Espeland |
| 1958–1962 | Robert Wallace Jessen |
| 1962–1993 | Frank Aksdal |
| 1993–2001 | Kristin-Elfi Flåto |
| 2001–2017 | Odd Henning Johannessen |
| ​2017–d.d. | Solveig Rossebø Kalstad |

Referanser
----------

1. ↑  Utdanning i fengsel Arkivert 26. desember 2018 hos Wayback Machine. Rogaland fylkeskommune

Eksterne lenker
---------------

* (no) Offisielt nettsted Rediger på Wikidata
* (no) Haugaland videregående skole på Facebook Rediger på Wikidata

| * v
* d
* r
Offentlige videregående skoler i Rogaland |
| --- |
| 
* Bergeland
* Bryne
* Dalane
* Gand
* Godalen
* Haugaland
* Hetland
* Jåttå
* Karmsund
* Kopervik
* Randaberg
* Sandnes
* Sauda
* Sola
* Skeisvang
* St. Olav
* St. Svithun
* Stavanger katedralskole
* Stavanger offshore tekniske
* Strand
* Vardafjell
* Vågen
* Øksnevad
* Ølen
* Åkrehamn

 |  |

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister **·** Brønnøysundregistrene
 |